**Ministru kabineta noteikumu projekts**

**“Grozījumi Ministru kabineta 2020. gada 5. maija noteikumos Nr. 266 “Lauksaimniecības datu centra nolikums””**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2020. gada 5. maija noteikumos Nr. 266 “Lauksaimniecības datu centra nolikums”” (turpmāk – noteikumu projekts) aktualizē Lauksaimniecības datu centra (turpmāk – centrs) uzdevumus un tehniski precizē normatīvo aktu. Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”, izņemot noteikumu projekta 1.3. un 1.4. apakšpunktu, kas stāsies spēkā 2021. gada 21. aprīlī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmā daļa.Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2020. gada 5. maija noteikumos Nr. 266 “Lauksaimniecības datu centra nolikums” (turpmāk – noteikumi Nr.266) norādīts, ka centra mērķis ir nodrošināt valstī vienotu informācijas sistēmu "Lauksaimniecības datu centra informācijas sistēma". Tā kā centram ikdienas darbā rodas problēmas, citām valsts pārvaldes iestādēm skaidrojot un pamatojot to, ka centra pārziņā ir valsts informācijas sistēma un tās uzturēšanai ir nepieciešami dati arī no šo citu iestāžu valsts informācijas sistēmām, noteikumu Nr.266 2. punktā gramatiski precīzi ir jānosaka, ka centra mērķis ir nodrošināt vienotu valsts informācijas sistēmu "Lauksaimniecības datu centra informācijas sistēma". Tādējādi tiesību normā lietotais termins tiks precizēts atbilstoši Valsts informācijas sistēmu likumā lietotajai terminoloģijai par valsts informācijas sistēmu.Saskaņā ar normatīvajiem aktiem datu aizsardzības jomā un Valsts informācijas sistēmu likumu noteikumos Nr. 266 noteikts, ka centra pārziņā ir valsts informācijas sistēma, tostarp noteiktas funkcijas un uzdevumi. Centrs publicē statistiskos datus no centra valsts informācijas sistēmas atvērto datu veidā Latvijas Atvērto datu portālā vai centra tīmekļvietnē un metadatu aprakstus datu kopu līmenī Latvijas Atvērto datu portālā un nodrošina vienotajā informācijas sistēmā esošo datu aizsardzību, koplietošanas informācijas tehnoloģiju infrastruktūras darbību visām Zemkopības ministrijas padotības iestādēm, sadarbspēju ar citām valsts un Eiropas Savienības informācijas sistēmām, kā arī sniegto elektronisko pakalpojumu pieejamību fiziskām un juridiskām personām un esošās informācijas uzturēšanu un kārtošanu. Kopš 2012. gada, pamatojoties uz Zemkopības ministrijas 2011. gada 20.decembra rīkojumu Nr.187 “Par centralizētu koplietošanas informācijas sistēmu ieviešanu”, centrs ir:a) centralizētas koplietošanas sistēmas turētājs, kas nodrošina tās uzturēšanu, administrēšanu un izvietošanu;b) koplietošanas informācijas sistēmu integrācijas platformas tehnisko resursu un informācijas sistēmas turētājs;c) centralizētās dokumentu vadības sistēmas informācijas sistēmas tehnisko resursu turētājs. Īstenojot pārvaldību, centrs arī nodrošina datu pārraides tīkla uzturēšanas atbalstu un organizē informācijas tehnoloģisko risinājumu drošības pārbaudes.Ministru kabineta 2013. gada 26. marta noteikumi Nr.161 “Noteikumi par vienoto zemkopības nozares informācijas sistēmu” (turpmāk – noteikumi Nr.161) nosaka vienotajā zemkopības nozares informācijas sistēmā iekļaujamos datus, kārtību, kādā tos apstrādā un izsniedz, kā arī saņem no citām valsts pārvaldes iestādēm. Vienotā zemkopības nozares informācijas sistēma (turpmāk – vienotā sistēma) ir integrēta valsts informācijas sistēma, kurā ietilpst Zemkopības ministrijas padotībā esošo iestāžu (turpmāk – zemkopības nozares iestādes) klientu reģistrs, dokumentu vadības sistēma, Zemkopības ministrijas portāls, elektronisko pakalpojumu sistēma, resursu vadības sistēma, autentifikācijas risinājums un datu apmaiņas risinājums un kura ir savienota ar zemkopības nozares iestāžu informācijas sistēmām, tostarp noteikumu Nr. 161 2.4. apakšpunktā minēto Lauksaimniecības datu centra informācijas sistēmu, kuras pārzinis un turētājs ir Lauksaimniecības datu centrs.Valsts informācijas sistēma "Lauksaimniecības datu centra informācijas sistēma" un centra uzturētie reģistri vai datubāzes minētas, nosakot arī kārtību, kādā nodod informāciju iekļaušanai sistēmā, un nosacījumus piekļuves nodrošināšanai valsts informācijas sistēmai, vairākos dzīvnieku veselību, audzēšanu un ciltsdarbu regulējošajos normatīvajos aktos, piemēram, Veterinārmedicīnas likumā, Dzīvnieku audzēšanas un ciltsdarba likumā, Ministru kabineta 2019. gada 26. marta noteikumos Nr.134 “Lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtība”, Ministru kabineta 2018. gada 6. februāra noteikumos Nr.75 “Reģistrēto dzīvnieku datubāzē esošās informācijas izmantošanas kārtība”, Ministru kabineta 2011. gada 21. jūnija noteikumos Nr.491 “Mājas (istabas) dzīvnieku reģistrācijas kārtība”, Ministru kabineta 2009. gada 26. maija noteikumos Nr. 485 “Bioloģiskās lauksaimniecības uzraudzības un kontroles kārtība” u.c.Noteikumu Nr. 266 tiesību normas nepieciešams precizēt, lai saskaņotu terminoloģiju ar Eiropas Parlamenta un Padomes 2016. gada 9. marta Regulas (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (turpmāk – Regula 2016/429), 4. panta 5., 24. un 27. punktā lietotajām definīcijām. Regula 2016/429 stāsies spēkā 2021. gada 21. aprīlī. Noteikumu projekts paredz šādus grozījumus:1) noteikumu projekta 1.1. un 1.2. apakšpunkts precizē noteikumu Nr.266 2. punkta un 3.2. apakšpunkta redakciju, nosakot, ka centra mērķis ir nodrošināt vienotu valsts informācijas sistēmu un centra funkcija ir nodrošināt centra pārziņā esošās vienotās informācijas sistēmas attīstīšanu un uzturēšanu; 2) noteikumu projekta 1.3. un 1.4. apakšpunktā pārskatīti un precizēti centra uzdevumi, kas atspoguļo tā darbības virzienus, un tie papildināti ar valsts pārvaldes uzdevumu izpildei nepieciešamās informācijas veidiem, atbilstoši Regulai 2016/429 ietverot jaunos terminus. Termina “novietne” vietā lietots termins “objekts”, un ieviesti jauni termini “turēti dzīvnieki” un “operators”; 3) noteikumu projekta 2. punktā paredzēts tiesību normu spēkā stāšanās laiks – 2021. gada 21. aprīlī. Sagatavotais noteikumu projekts pilnībā atrisinās visas problēmas un nepilnības. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, Lauksaimniecības datu centra darbinieki |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | No 2021. gada 22. februāra līdz 8.martam noteikumu projekts bija ievietots Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>, kur sabiedrības pārstāvji varēja sniegt viedokļus par projektu.  |
| 2. | Sabiedrības līdzdalība projekta izstrādē | Sabiedrībai tika dota iespēja sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto noteikumu projektu iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Lavrinoviča 67027528

Ineta.Lavrinovica@zm.gov.lv